കായംകുളം ബോയ്സ് എച്ച്.എസ്.എസില് ഹൈടെക്ക് ലാബ് ഉത്ഘാടനം 14ന് കായംകുളം: കായംകുളം ഗവ.ബോയ്സ് ഹയര് സെക്കന്ഡറി സ്കൂളില് 48.2 ലക്ഷം രൂപ വിനിയോഗിച്ച് നിര്മ്മിച്ച ഹൈടെക്ക് ലാബിന്റെ ഉദ്ഘാടനം 14ന് വൈകിട്ട് 3.30 ന് മുഖ്യമന്ത്രി പിണറായി വിജയന് ഓണ്ലൈനിലൂടെ നിര്വഹിക്കും. പൊതുവിദ്യാഭ്യാസ വകുപ്പ് മന്ത്രി വി.ശിവന്കുട്ടി അദ്ധ്യക്ഷത വഹിക്കും. മന്ത്രി കെ എന് ബാലഗോപാല് മുഖ്യാതിഥിയാകും. അഡ്വ. യു പ്രതിഭ എംഎല്എ ,നഗരസഭ ചെയര്പേഴ്സണ് പി ശശികല,പിടിഎ പ്രസിഡന്റ് ബിജുകുമാര് പ്രിന്സിപ്പല് സജി എന്നിവര് പങ്കെടുക്കും. കെമിസ്ട്രി ,ഫിസിക്സ്, ബയോളജി വിഭാഗത്തിനായി ഒരുക്കിയിട്ടുള്ള ലാബില് ഒരേസമയം 90 കുട്ടികള്ക്ക് പ്രാക്ടിക്കല് സൗകര്യമുണ്ടാകും.